Papegøyesyke

Papegøyesyke (også kalt ornitose eller psittakose) er en smittsom infeksjonssykdom som skyldes en bakterie (Chlamydophila (Chlamydia) psittaci).Fakta om papegøyesyken (ornitose) forskning.no Den finnes hos en rekke fuglearter, blant annet papegøyer (derav navnet), og kan smitte over til mennesker, noe som gjør at den klassifiseres som en zoonose. 

Symptomer
Inkubasjonstiden er 5 – 14 dager, men det er blitt rapportert om lengre tid. Symptomene er som ved influensa,  men det kan også oppstå tørrhoste, brystsmerter og pustebesvær. Videre kan sykdommen ofte føre til alvorlig lungebetennelse.

Behandling
Tidligere ble den regnet som meget alvorlig, men nå kan den behandles effektivt med antibiotika, primært tetracyklin (doksycyklin), mens det for barn og gravide finnes makrolid som et alternativ. Behandlingen foretas 10 – 14 dager etter at feberen har sluppet taket (feberfrihet).   

Det finnes ingen vaksine mot sykdommen.

 Referanser 

Kategori:Bakterielle infeksjoner
Kategori:Zoonoser